CELEX: 62017CN0219
Language: fi
Date: 2017-04-25 00:00:00
Title: Asia C-219/17: Ennakkoratkaisupyyntö, jonka Consiglio di Stato (Italia) on esittänyt 25.4.2017 – Silvio Berlusconi ja Finanziaria d’investimento Fininvest SpA (Fininvest) v. Banca d’Italia ja Istituto per la Vigilanza Sulle Assicurazioni (IVASS)

28.8.2017   
            
            
               FI
            
            
               Euroopan unionin virallinen lehti
            
            
               C 283/14
            
         Ennakkoratkaisupyyntö, jonka Consiglio di Stato (Italia) on esittänyt 25.4.2017 – Silvio Berlusconi ja Finanziaria d’investimento Fininvest SpA (Fininvest) v. Banca d’Italia ja Istituto per la Vigilanza Sulle Assicurazioni (IVASS)
   (Asia C-219/17)
   (2017/C 283/20)
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Consiglio di Stato
   
      Pääasian asianosaiset
   
   
      Valittajat: Silvio Berlusconi ja Finanziaria d’investimento Fininvest SpA (Fininvest)
   
      Vastapuolet: Banca d’Italia ja Istituto per la Vigilanza Sulle Assicurazioni (IVASS)
   
      Ennakkoratkaisukysymykset
   
   
               1)
            
            
               Onko Euroopan unionin toiminnasta tehdyn sopimuksen 263 artiklan ensimmäistä, toista ja viidettä kohtaa ja 256 artiklan 1 kohtaa tulkittava siten, että kansallisen toimivaltaisen viranomaisen 26.6.2013 annetun Euroopan parlamentin ja neuvoston direktiivin 2013/36/EU (1) 22 ja 23 artiklassa, 15.10.2013 annetun neuvoston asetuksen (EU) N:o 1024/2013 (2) 1 artiklan 5 kohdassa, 4 artiklan 1 kohdan c alakohdassa ja 15 artiklassa, 16.4.2014 annetun Euroopan keskuspankin asetuksen (EU) N:o 468/2014 (3) 85, 86 ja 87 artiklassa sekä Italian pankkitoimintaa koskevien lakien koonnoksen (Testo unico bancario italiano) 19, 22 ja 25 §:ssä säädetyn menettelyn yhteydessä tekemistä menettelyn käynnistämistä, tutkintaa ja päätösluonnosta koskevista ei-sitovista toimista (jotka on yksilöity tämän välipäätöksen 1 kohdassa) tehdyn valituksen käsitteleminen kuuluu unionin tuomioistuinten toimivaltaan, vai siten, että se kuuluu kansallisten tuomioistuinten toimivaltaan?
            
         
               2)
            
            
               Voidaanko unionin tuomioistuimen vahvistaa olevan toimivaltainen siinä tapauksessa, ettei tällaisia toimia vastaan ole nostettu yleistä kumoamiskannetta vaan mitättömyyskanne, joka perustuu siihen, että kyseisten toimien väitetään olevan lainvoimaiseksi tulleen Consiglio di Staton 3.3.2016 antaman tuomion nro 882/2016 vastaisia tai jättävän sen lainvoimaisuuden huomiotta, kun kyseinen mitättömyyskanne nostetaan Italian hallintoprosessilain (Codice del processo amministrativo) 112 §:n ja sitä seuraavien pykälien mukaisessa menettelyssä (giudizio di ottemperanza), toisin sanoen hallintomenettelyä koskevalle kansalliselle lainsäädännölle ominaisessa erityismenettelyssä, jonka ratkaiseminen edellyttää kansallisen lainsäädännön mukaan asianomaisen tuomion saaman lainvoiman objektiivisten rajojen tulkintaa ja yksilöimistä?
            
         
      (1)  Oikeudesta harjoittaa luottolaitostoimintaa ja luottolaitosten ja sijoituspalveluyritysten vakavaraisuusvalvonnasta, direktiivin 2002/87/EY muuttamisesta sekä direktiivien 2006/48/EY ja 2006/49/EY kumoamisesta 26.6.2013 annettu Euroopan parlamentin ja neuvoston direktiivi 2013/36/EU (EUVL 2013, L 176, s. 338).
   
      (2)  Luottolaitosten vakavaraisuusvalvontaan liittyvää politiikkaa koskevien erityistehtävien antamisesta Euroopan keskuspankille 15.10.2013 annettu neuvoston asetus (EU) N:o 1024/2013 (EUVL 2013, L 287, s. 63).
   
      (3)  Kehyksen perustamisesta YVM:n puitteissa tehtävälle yhteistyölle EKP:n ja kansallisten toimivaltaisten viranomaisten välillä sekä kansallisten nimettyjen viranomaisten kanssa (YVM-kehysasetus) (EKP/2014/17) 16.4.2014 annettu Euroopan keskuspankin asetus (EU) N:o 468/2014 (EUVL 2014, L 141, s. 1).